Diari Oficial de la Generalitat Valenciana


Sumari del DOGV 3610, del 22-10-1999 (1999/8841)

RESOLUCIÓ de 24 de setembre de 1999, del Servei Territorial d'Indústria i Energia d'Alacant, per la qual s'autoritza a l'empresa Enagás, SA, la realització de les instal·lacions i se'n reconeix la utilitat pública corresponents al projecte Xarxa d'Agost, Novelda, Aspe, Elda, Petrer i les seues addendes I, II i III i les seues instal·lacions auxiliars (eixida AS-9), a la província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8841


Organisme emissor
:   Conselleria d'Ocupació

Tipus de document
:   Resolució

RESOLUCIÓ de 24 de setembre de 1999, del Servei Territorial d'Indústria i Energia d'Alacant, per la qual s'autoritza a l'empresa Enagás, SA, la realització de les instal·lacions i se'n reconeix la utilitat pública corresponents al projecte Xarxa d'Agost, Novelda, Aspe, Elda, Petrer i les seues addendes I, II i III i les seues instal·lacions auxiliars (eixida AS-9), a la província d'Alacant. [1999/S8841]
  
Mitjançant Resolució de la Conselleria d'Indústria i Comerç de la Generalitat Valenciana (BOE núm. 175, de 23 de juliol de 1993) de data 1 de juny de 1993, es va atorgar a Enagás, SA, la concessió administrativa per al servei públic de subministrament de gas natural per a usos industrials en diversos termes municipals de les províncies de València i Alacant, entre els quals es troben Agost, Novelda, Aspe, Elda, Monforte del Cid i Petrer.
  
Enagás, SA, va sol·licitar, mitjançant escrits de data 20 d'abril de 1998 i 20 d'agost de 1998, davant d'aquest Servei Territorial d'Indústria i Energia d'Alacant, a l'empara del que s'ha disposat en la Llei 10/1987, de 15 de juny, de Disposicions Bàsiques en Matèria de Combustibles Gasosos, i en l'article 9 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, autorització administrativa i reconeixement de la utilitat pública del projecte d'instal·lacions de la Xarxa d'Agost, Novelda, Aspe, Elda, Petrer (eixida-AS-9) i les seues instal·lacions auxiliars, a la província d'Alacant, i de l'addenda al dit projecte.
  
Vistes les sol·licituds presentades per Enagás, SA, i estudiats els projectes Xarxa d'Agost, Novelda, Aspe, Elda, Petrer (eixida-AS-9), a la província d'Alacant, i la seua addenda, visats pel col·legi oficial d'enginyers corresponent.
  
Vistes les al·legacions formulades al projecte inicial i la seua addenda, mitjançant escrits presentats en aquest Servei Territorial amb dates 2, 21, 24 de novembre de 1998, 23 de desembre de 1998 i 15 de gener de 1999, per la senyora Nelly, el senyor Manuel i el senyor José María González Paya, propietaris de les finques A-ED-2 i A-ED-6, on sol·liciten un canvi de traçat, per a la qual cosa proposen dues solucions alternatives. Tot això justificat per l'existència d'un intens trànsit de tràilers de gran tonatge que proveeixen una nau industrial de la seua propietat, i per l'encreuament amb l'antiga CN 330, que afectaria tant l'intens trànsit rodat com l'accés als supermercats Hiperber; pel senyor José Bernabeu Pic, en nom i representació de l'empresa Bernabeu Pic, SL, limítrof de la finca A-PT-54, (vial de l'ajuntament), que es considera afectada pel traçat projectat, en què sol·licita un canvi del dit traçat, per a la qual cosa proposa dues solucions alternatives. Tot això justificat pel fet que s'afecta tant l'accés de persones com de camions al centre comercial de la seua propietat, Hiperber, i també el trànsit de camions de gran tonatge que accedeixen a les naus industrials existents a la zona; pel senyor Tomás Galvañ Galvañ, propietari de les finques A-AS-5/3V i A-AS-5/4V, on sol·licita: 1. Un canvi de traçat, per a la qual cosa proposa dues solucions alternatives. I que encara que no siguen possibles les variants proposades es reduïsquen les franges d'ocupació temporal per tractar-se de parcel·les molt xicotetes en superfície. 2. Així mateix, manifesta que en la relació de béns i drets publicada respecte a la finca A-AS-5/4V, hi ha una errada quant a la titularitat; per l'Ajuntament d'Aspe, titular de diversos camins i vials, en què sol·licita un canvi de traçat en dos trams, per a la qual cosa proposa solucions alternatives aprofitant la construcció d'una carretera de la diputació provincial, per a la qual ja hi ha autorització d'obertura de vials per part dels propietaris i sobre el traçat de la qual hi ha coneixement exacte de les rasants definitives del terreny i dels vials; per l'Ajuntament de Petrer, propietari de diversos camins, vials i finques patrimonials de caràcter urbà, en què manifesta: 1. Que s'ha incomplit el tràmit de sol·licitud d'informe a l'Ajuntament de Petrer, previst en l'article 11 del Reglament General del Servei Públic de Gasos Combustibles. 2. Que el projecte no ha tingut en compte la xarxa estructural del Pla General per al traçat, ni s'ha coordinat amb l'ajuntament, per a evitar que la instal·lació circule per vials amb instal·lacions incompatibles amb la xarxa de gas. 3. Que el traçat interfereix el desenvolupament de programes i projectes d'urbanització en fase de gestió o plantejats en el pla general. 4. Que es desconeix la interferència del traçat amb altres instal·lacions que circulen per vials públics. 5. Que es desconeix la directriu del traçat i, per tant, la incompatibilitat d'aquest i de la seua servitud amb altres instal·lacions. 6. Que la servitud proposada fa inviables futures actuacions municipals plantejades en projectes d'urbanització aprovats. 7. Que no hi ha documentació sobre la secció del traçat ni l'amplària de rases. 8. Que no s'entén per què el traçat dóna servei només a algunes indústries, i no es planteja una xarxa viable per a proveir tots els nuclis industrials actuals i futurs. 9. Que es desconeix si la xarxa plantejada donarà servei a la futura concessió de servei domèstic o aquesta serà independent; per la Unió de Llauradors i Ramaders, com a organització professional agrària, defensora dels interessos dels propietaris i agricultors afectats, on manifesta: 1. Que l'expropiació forçosa és un instrument agressiu de les administracions públiques per a adquirir un bé privat, sent a més a més en aquest cas per a beneficiar una única empresa privada, la qual no ha intentat en cap moment arribar a un acord amistós amb els particulars afectats. 2. Que tot i ser obligatòria l'existència d'un estudi d'impacte ambiental, no han pogut tenir-hi accés per a realitzar les al·legacions convenients. 3. Que, en cas que es rebutge la impugnació total del projecte i la seua addenda, se sol·licita l'adopció de les següents mesures: a) Que encara que la servitud s'impose en una franja de terreny de 2 metres, la limitació de realització d'obres és en una franja de 10 metres, per la qual cosa sol·licita que, o es redueix la limitació de realització d'obres a 2 metres, o s'indemnitza sobre una franja de 10 metres. b) Que el lliure accés del personal per a mantenir, reparar o renovar les instal·lacions ha d'ajustar-se a la franja de servitud de pas, havent de pagar i sol·licitar permís per l'ocupació de més terreny. c) Que la instal·lació de fites de senyalització i tubs de ventilació ha de ser realitzada en llocs que no dificulten el normal desenvolupament de les faenes agrícoles. d) Que, en cas de prolongar-se l'ocupació temporal per més temps de l'establit, el propietari podrà sol·licitar la intervenció administrativa per a retirar l'autorització atorgada. e) Que, una vegada finalitzades les obres es restituïsca el terreny a l'estat original, es reposen tots els camins veïnals i d'accés a les finques afectades, que els barrancs i desaigües queden en les mateixes condicions que en l'actualitat, i que els sistemes de reg es mantinguen en perfecte estat d'ús, i també que les obres es realitzen íntegrament en la zona d'afecció. f) Que es respecten o eviten les possibles vies pecuàries, d'acord amb el que s'ha establit en la legislació de vies pecuàries.
  
Vista la contestació d'Enagás, SA, a les qüestions suscitades, mitjançant escrit de data 26 de febrer de 1999, on posa de manifest quant a les al·legacions presentades per la senyora Nelly, el senyor Manuel i el senyor José Mª González Paya que s'ha realitzat una variant de traçat entre els vèrtexs V-416 i V-446, recollida en l'addenda II al projecte d'autorització. Aquesta variant ha sigut consensuada amb els servei tècnics dels ajuntaments d'Elda i Petrer. Amb l'addenda II queden desafectades les finques propietat dels al·legadors i la pràctica totalitat de la zona indicada en l'al·legació, i es minimitza així en la mesura del possible els perjudicis ocasionats a l'accés de persones, camions i cotxes; pel senyor José Bernabeu Pic, en nom i representació de l'empresa Bernabeu Pic, SL que, des del vèrtex V-A-413 al V-A-416, es manté el traçat previst inicialment, i que com a conseqüència de les al·legacions presentades s'ha consensuat amb els serveis tècnics de l'Ajuntament d'Elda una variant de traçat entre els vèrtexs V-416 i V-446, recollida en l'addenda II al projecte d'autorització, i es desafecta així la pràctica totalitat de la zona indicada per l'al·legador, amb la qual cosa els perjudicis per a l'accés a les persones, camions i cotxes s'han minimitzat tot el possible. Així mateix, durant la fase d'execució de les obres, es prendran les mesures tècniques necessàries per a garantir el normal accés al centre comercial Hiperber; pel senyor Tomás Galván Galván: 1. Que no es pot acceptar la variant sol·licitada, ja que el traçat ha sigut consensuat amb l'Ajuntament d'Aspe, en estar condicionat al projecte de construcció d'un futur vial. Quant a la franja d'ocupació temporal, s'estableix l'espai necessari per a l'accés de les màquines i la realització de les obres. 2. En relació amb la manifestació del senyor Tomás Galván Galván quant al canvi de titularitat de la finca A-AS-5/4V, Enagás, SA, procedirà a rectificar l'errada que hi ha en la relació de béns i drets afectats; per l'Ajuntament d'Aspe, que el traçat serà consensuat amb l'Ajuntament d'Aspe i les modificacions que resulten es recolliran en l'addenda III al projecte d'autorització; per l'Ajuntament de Petrer: 1. Que en relació amb la necessitat de sol·licitar l'informe a aqueix ajuntament que preveu l'article 11 del Reglament General del Servei Públic de Gasos Combustibles, convé assenyalar que l'article 11 del dit reglament diu textualment ?les delegacions del MINER afectades, i també el Consell Superior d'Indústria, hauran d'emetre informe sobre els expedients de concessió administrativa. També haurà de sol·licitar-se informe de l'organització sindical, les cambres oficials de la propietat urbana, comerç, indústria i navegació, els ajuntaments o altres organismes afectats pel servei, si aquests no foren els sol·licitants, i es considerarà que si no es rep contestació en un termini de 30 dies comptats a partir de la data en què es va rebre la sol·licitud d'informe, s'entendrà que aquest és favorable?, això confirma que el tràmit de sol·licitar informe es refereix exclusivament a la tramitació de la concessió administrativa i no al d'autorització per les següents raons: 1. La literalitat del text: el paràgraf repeteix ?les delegacions del MINER afectades, i també el Consell Superior d'Indústria, hauran d'emetre informe??, si és un tràmit que s'haguera de repetir en la fase d'autorització d'instal·lacions diria ?les delegacions del MINER afectades, i també el Consell Superior, hauran d'emetre informe sobre els expedients de concessió i els d'autorització. 2. La naturalesa del contingut de l'informe: així mateix afirma la necessitat de sol·licitar informe als ajuntaments o uns altres organismes afectats pel servei. Clarament s'està referint a la implantació del servei públic la concessió del qual pretén atorgar-se, cosa que concorda fidelment amb l'article 1 paràgraf 3 i l'article 6 de la Llei 10/1987, de Combustibles Gasosos, i no a l'autorització d'instal·lacions d'un projecte concret. 3. El precepte ja es va complir en fase de tramitació de la concessió administrativa: en concret la Conselleria d'Indústria, Comerç i Turisme de la Generalitat Valenciana ja va sol·licitar informe a l'Ajuntament de Petrer, abans d'atorgar la concessió administrativa a Enagás, SA, per Resolució d'1 de juny de 1993, i aqueix Ajuntament no es va reservar, com era el seu dret, el servei públic de subministrament de gas, per la qual cosa l'esmentada concessió s'atorgà a Enagás, SA, . Repetir la sol·licitud d'informe a l'Ajuntament portaria a la incongruència que aqueix organisme no podria reservar-se el servei públic el drets exclusius del qual té Enagás, SA, en els pròxims 15 anys. 4. L'esperit del text reglamentari: l'article 20 del Reglament General del Servei Públic, estableix que ?El règim d'autoritzacions a què es refereixen els articles 10 i 11 s'ajustarà al que s'ha disposat en el Decret 1.775/1967, de 22 de juliol (ara Llei d'Indústria). Si el legislador haguera volgut que el tràmit de les concessions i autoritzacions és idèntic, no haguera inclòs cap article exclusiu per a les autoritzacions, com és l'article 20, ni cap article específic per a les concessions, com és l'article 11, entre d'altres. En efecte, la nova Llei d'Hidrocarburs preveu la transformació de les concessions administratives en autoritzacions de ple dret, però respecta de fet els drets exclusius obtinguts per concessions administratives anteriors en 15 anys per al subministrament de gas natural. Quant a la verificació de la compatibilitat del projecte amb l'ordenació urbanística i territorial, ja s'ha sol·licitat a aqueix ajuntament la llicència preceptiva, per la qual cosa aquesta empresa entén complits tots els requisits establits en la legislació vigent. 2. El projecte ha tingut en compte en tot moment el pla general del terme municipal de Petrer, tant en la seua xarxa viària, com de qualificació del sòl. 3. El traçat proposat afecta de forma mínima i exclusivament a través de vials al polígon UZO-2 de la Molineta, que s'encreua per un dels seus extrems per a poder accedir al polígon de la Salineta, on es donarà subministrament a diverses indústries; al UZI-14, la Canal, se'l travessa per la seua artèria principal perquè és necessari per a donar subministrament a les indústries que es troben a l'altre costat de la Rambla dels Molins; i respecte als polígons UZI-15 Bassa Perico i a l'UZI-13 Guieniey-Sant Rafel, s'eviten en voltar-los per la part exterior. 4, 5, 6 i 7. La canalització circula sota la calçada en pràcticament tot el traçat, i queda clar, segons el que estableixen les seccions tipus que es troben en la documentació presentada per a la sol·licitud de llicència, quines són les dimensions d'amplària de rasa, i també les distàncies que cal guardar entre la conducció de gas i la resta dels serveis que actualment circulen sota els vials municipals, tant en paral·lel com en encreuaments d'aquests. La servitud queda establida per aquestes distàncies mínimes. 8. El traçat projectat només dóna subministrament a les indústries que en principi estarien disposades a consumir gas, i s'ha deixat prevista una eixida per a subministrament al futur polígon industrial contigu al de Salinetes. 9. Encara que no està a l'abast d'aquest projecte, es deixarà en la zona més adequada una vàlvula en arqueta que serà l'origen d'una futura xarxa de distribució domesticocomercial el desenvolupament de la qual serà competència de la distribuïdora local; per la Unió de Llauradors i Ramaders: 1. Que Enagás, SA, és titular de concessió administrativa per al servei públic de subministrament de gas natural per a usos industrials en diversos termes municipals de les províncies de València i Alacant mitjançant Resolució d'1 de juny de 1993 de la Conselleria d'Indústria, Comerç i Turisme de la Generalitat Valenciana (BOE núm. 175, de 23 de juliol de 1993). Que ja ha sigut sol·licitat el reconeixement de la utilitat pública de les instal·lacions, com estableix l'article 104 de la Llei 34/1998, de 7 d'octubre, del Sector d'Hidrocarburs. La dita declaració d'utilitat pública portarà implícita la necessitat d'ocupació dels béns i implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954. Respecte a un acord econòmic amb els particulars afectats, s'intentarà en un posterior l'alçament d'actes prèvies a l'ocupació, ja que aquest pot produir-se en qualsevol moment de l'expedient comprés entre l'alçament d'actes prèvies i la resolució per part de jurat d'expropiació, segons el que s'ha establit en el Reglament d'Expropiació Forçosa (article 27.2). 2. L'estudi d'impacte ambiental ha sigut sotmés a informació pública conjuntament amb el projecte d'autorització d'instal·lacions, i es troba a la disposició dels interessats al Servei Territorial d'Indústria i Energia d'Alacant. 3. Respecte a les mesures sol·licitades: a) Que la franja de prohibició de realitzar qualsevol tipus d'obra és de 5 metres respecte de l'eix del traçat, distància que podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració. A més a més, la dita franja forma part de la servitud de pas de gas i així queda reflectida en l'apartat d'afeccions a terrenys del projecte. Per tant, estarà inclosa en les indemnitzacions que en el moment procedimental oportú s'oferisquen als afectats. b) Que per al manteniment, la reparació i la renovació de les instal·lacions només s'utilitzarà la franja de servitud de pas, i s'indemnitzarà en cada cas els danys que s'hi ocasionen. c) Que les fites de senyalització i els tubs de ventilació, es col·locaran sempre que siga possible en les zones on menys dificulten el normal desenvolupament de les faenes agrícoles. d) Que les obres es realitzaran en el termini establit en l'autorització d'instal·lacions i exclusivament en la franja de terreny que apareix reflectida en els plans parcel·laris. e) Que durant la fase d'execució de les obres es respectarà en la mesura que siga possible el normal funcionament dels camins veïnals, camins privats, barrancs, desaigües i sistemes de reg. Una vegada finalitzades aquestes, es reposaran al seu estat inicial. Així mateix, es reposaran els murs de contenció i/o tancament afectats i el terreny afectat quedarà en les mateixes condicions agrícoles que hi havia abans de l'ocupació. f) Que es respectaran en tot moment les vies pecuàries afectades i es complirà el condicionat que vindrà imposat per l'autorització d'ocupació de les dites vies que serà atorgada al seu moment per l'òrgan competent en la dita matèria.
  
Enagás, SA, va sol·licitar, mitjançant escrits de dates 23 de desembre de 1998 i 29 d'abril de 1999, davant d'aquest Servei Territorial d'Indústria i Energia d'Alacant, a l'empara del que s'ha disposat en la Llei 34/1998, de 7 d'octubre, del Sector d'Hidrocarburs, i en l'article 9 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, autorització administrativa i reconeixement de la utilitat pública de les addendes II i III a la Xarxa d'Agost, Novelda, Aspe, Elda, Petrer (eixida-AS-9) i les seues instal·lacions auxiliars, a la província d'Alacant.
  
Vista la sol·licitud presentada per Enagás, SA, i estudiades les addendes II i III al projecte Xarxa d'Agost, Novelda, Aspe, Elda, Petrer (eixida-AS-9) i les seues instal·lacions auxiliars, a la província d'Alacant, visat pel col·legi oficial d'enginyers corresponent.
  
Vist que no s'han formulat al·legacions a les dites addendes II i III al projecte.
  
Vistos el Decret 2.913/1973, de 26 d'octubre (esmentat), el Decret 1.775/1967, de 22 de juliol, l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, del 6 de juliol de 1984 i de 9 de març de 1994, la Llei de Règim Jurídic de les Administracions Públiques i del Procediment Administratiu Comú i les altres disposicions concordants.
  
Aquest servei territorial resol:
  
Autoritzar les instal·lacions i reconéixer la utilitat pública sol·licitada per Enagás, SA, d'acord amb el projecte Xarxa d'Agost, Novelda, Aspe, Elda, Petrer i les seues addendes I, II i III i les seues instal·lacions auxiliars, a la província d'Alacant, d'acord amb les condicions següents:
  
1. En tot moment, haurà de complir-se tot el que s'estableix en el Reglament General del Servei Públic de Gasos Combustibles, i també de normes complementàries, Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA, la concessió administrativa per al subministrament de gas natural per a usos industrials en diversos termes municipals de les províncies de València i Alacant.
  
2. El termini per a la posada en marxa de les instal·lacions que s'autoritzen serà de díhuit mesos a partir de la data de l'ocupació real de les finques afectades.
  
3. Les instal·lacions que s'autoritzen per la present resolució hauran de realitzar-se d'acord amb el projecte denominat Xarxa d'Agost, Novelda, Aspe, Elda, Petrer i les seues addendes I, II i III i les seues instal·lacions auxiliars, a la província d'Alacant, i la resta de documentació tècnica presentada, el qual queda especificat en les següents dades bàsiques:
  
a) Projecte inicial i la seua addenda.
  
Descripció de les instal·lacions. Instal·lacions auxiliars: una estació de protecció catòdica amb cables de connexió i elements dispersors, i vàlvules de seccionament i connexió. Canonades: d'acer al carboni tipus API 5L Gr. B, entre 8» i 4» de diàmetre i entre 3,6 i 4,0 mm de gruix; revestida de polietilé, i anirà enterrada com a mínim a 1 metre de profunditat sobre la seua generatriu superior. Pressió màxima de servei: 16 bar.
  
b) Addenda II
  
Descripció d'instal·lacions. Instal·lacions auxiliars: dues connexions. La A-2.17, que comporta allargar la conducció des de les proximitats de la connexió al tanatori d'Elda-Petrer fins a la indústria d'Estampaciones Ferrándiz, deixant-se la vàlvula en arqueta. I la connexió A-2.18, que té l'inici en la confluència del carrer Monte Perdido i els Cignes al polígon industrial, d'on eixirà cap al carrer dels Cignes per a arribar a l'empresa de Diseño Fantasía y Moda, on es deixa la vàlvula en arqueta.
  
c) Addenda III
  
Descripció d'instal·lacions: es realitzen amb l'addenda les següents modificacions respecte al projecte inicial i la seua addenda II: al terme municipal de Petrer, la variant comença en el vèrtex V-327 i acaba en el vèrtex V-331, una vegada creuada la carretera N-330. Al terme municipal d'Aspe, comença en les proximitats del vèrtex V-30 de la connexió A-1.5, on gira 90º respecte a l'inicial per a continuar per dos vials previstos en el Pla General d'Ordenació Urbana d'Aspe i connectar amb el traçat antic a 90 m del vèrtex V-36.
  
d) Projecte inicial i les seues addendes I, II i III
  
Longitud: 37.702 metros (2.631 metros a Agost, 7.381 a Monforte del Cid, 13.390 a Novelda, 2.402 a Aspe, 9.565 a Petrer i 2.333 a Elda). Amb l'addenda disminueix 6,21 metres (es redueix en 223,38 metres a Novelda, i s'incrementa en 217,17 metres a Aspe). Per tant, és de 37.695,79 metres (2.631 metres a Agost, 7.381 a Monforte del Cid, 13.166,62 a Novelda, 2.619,17 a Aspe, 9.565 a Petrer i 2.333 a Elda). Amb l'addenda II augmenta en 605 metres respecte al projecte inicial, i disminueix en 138 metres al terme municipal de Petrer, i s'incrementa en 743 metres al terme municipal d'Elda: (571 metres de canonada de 4- de diàmetre en el ramal 2, 112 metres de 4- de diàmetre en la connexió A-2.17 i 60 metres de 4- de diàmetre en la connexió A-2.18). I amb l'addenda III disminueix en 29 metres respecte al projecte inicial i la seua addenda II, i disminueix en 8 metres al terme municipal de Petrer, i en 21 metres al terme municipal d'Aspe.
  
Pressupost: el pressupost del projecte no experimenta variació per la realització de les variants recollides en l'addenda III, sent el pressupost total de huit-cents díhuit mil milions huit-centes trenta-nou mil quatre-centes huitanta-huit pessetes (242.898.587), que es desglossa en les següents quantitats: projecte inicial, huit-cents dos milions nou-centes dotze mil tres-centes noranta-una pessetes (354.217.441); addenda: dos milions nou-centes seixanta-sis mil cent seixanta-dues pessetes (2.966.162); addenda II: dotze milions nou-centes seixanta mil nou-centes trenta-cinc pessetes (45.811.181).
  
4. Per a introduir modificacions que afecten les dades bàsiques a què es refereix la condició 3, caldrà tenir autorització d'aquest servei territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i se n'informarà en un termini de 48 hores de la realització a aquest servei territorial.
  
6. Aquest servei territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. Enagás, SA, donarà compte de l'acabament de les instal·lacions a aquest servei territorial per al reconeixement definitiu i l'alçament de l'acta de posada en marxa; sense aquest requisit no hi podran entrar en funcionament. Per a això s'aportarà a aquest servei territorial un certificat final d'obra firmat per un tècnic superior competent i visat pel col·legi oficial corresponent, en el qual conste que la construcció i el muntatge siguen efectuats d'acord amb la normativa tècnica vigent que els siga d'aplicació, acompanyat de la documentació corresponent a les proves i els assajos realitzats.
  
8. Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades i una altra causa excepcional que ho justifique legalment.
  
De conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, la present autorització i la declaració concreta d'utilitat pública de les instal·lacions, porta implícita la necessitat d'ocupació dels béns i drets afectats i donarà lloc a la urgent ocupació d'aquests. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de dates 10 de desembre de 1998, 18 de març de 1999 i 10 de juny de 1999.
  
La present autorització s'atorga sense perjudici i independentment, de les autoritzacions, les llicències o els permisos de competència municipal, provincial o d'altres necessaris per a la realització de les obres de les instal·lacions.
  
Contra la present resolució podrà interposar-se un recurs d'alçada davant del director general d'Indústria i Energia de la Conselleria d'Indústria i Comerç de la Generalitat Valenciana, en el termini d'un mes, comptat des de l'endemà de la notificació de la resolució, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 24 de setembre de 1999.- El director territorial: Clemente Vergara Trujillo.